Fóiridh mo leisge, a Leath Chuinn
Tadhg Mac Dáire Mac Bruaideadha cct.
Fóiridh mo leisge, a Leath Chuinn,
ní haimhleisge gan fhochuinn;
an leisge labharthar linn
leisge ón hanathlamh mh'intinn.
Tugabhair adhbhar aoire
dúinn — is damhna éagcaoine;
leasg linn gan deighfhéagsain duibh
neimhéasgaidh inn fa aoruibh.
Do creachadh gion gur chead ribh
sinn re dreim dá bhar ndaoinibh;
glacadh mo chruidh munar chead
bacadh ní fhuil ar mh'aiseag.
Leasg liom uaisle Gaoidheal nglan
d'imdheargadh uaim nó d'aoradh;
's Is leasg maitheamh mo mhasla
nó go n-aithear m'adhbhar-sa.
Do-bhéar an chairde as dual damh;
do-rinne mé bhar moladh;
ag so an breacadh san bhagar
bhar bhfeacadh má fuaradar.
Troisgfead oruibh as a haithle
mar tá ag éigsibh ordaighthe;
do-ghéan trá romhoille ruibh
mar tá oruinn-ne d'fhiachaibh.
Tar ceann mo leisge, a Leath Chuinn,
fa dheoidh dá ndeachadh thoruinn
gid bé neamhfhaomhadh do-near
bhar ndeaghaoradh a dheireadh.
Dá sgaoiltí aonrann don aoir
fa chách — ní cluiche
díomhaoin — 
ní bhiadh neart anacail air;
radhacair teacht óm theangaidh.
An gcéin mhéaras Gaoidhealg ghlic
mar ghlóir i n-Éirinn orrdhreic
biaidh a gcanfuim-ne ar chuimhne;
ní hanchuimhne m'fhorfhuighle.
Mar sgaoilid crithre a ceardcha
dh'iarann d'éis a dheighdheargtha
sgeinnfid drithle uaim dom aoir
nach sirthe uaidh bhar n-athmhaoin.
Ní bháidhfeadh Búill mhear ná
Muaidh
ná Éirne an oirir ionfhuair
neimh ar saighnéin as sia goimh
go ria daighfhréimh nDálaigh.
Ní chuirfe fuarshruth Finne
ná linnte im Loch nAilinne
ar ndrithleanna druim tar ais,
ná flichbheanna fhuinn Iorrais.
Deargfaid gruaidhe gille mbras
im Shliabh Badhna Is im Bhearnas
re a n-aigmhéile mun mBaoill mbuig
im thaobh Braidshléibhe, im Bhuanaid.
Sgeinnfid uaim aoibhle nimhe
don tsoighnéan trom theintrighe
le ndreachlas gruadh gach ghille
do shluagh neamhchas Neimhthinne.
Béad gruaidhe nach teo teine,
béad óm briathraibh frithire,
drúchtbhraoin ris gach ndreich d'Íbh Cuinn
is don Bhúrccraoibh fan gcreich chanaim.
Biaidh ó gach dhruing thoir Is thiar
do shíol Chuinn, do chloinn Uilliam
óm cháir dá gcongbhaighthear
mé
tromaithbhear cháigh dá chéile.
Biaidh "mairg do-chonnairc a chrodh"
dá rádh — ní rádh gan
adhbhar;
i ndiaidh a gcaithréime ar chách
biaidh a n-aithmhéile i n-antráth.
Biaidh mallughad mór a nimh
ag cloinn Aoidh ar a n-aithribh
tre choimhtheas ngruadh ngnéadhonn
thoillfeas uam a n-aibéaram.
Más d'iarraidh clú do chuirsead
an chuairt nach cuairt turuisbheag
is 'n-a mhionchlú mharfas sin
ar fhionnchrú ghlanchas Ghaoidhil.
Ní fás ríghe ná ratha
ná buadh trod ná tréanchatha
bhias don tí ar a n-iméar m'aoir;
a ndingéan dí ní díomhaoin.
Biaidh an chóir ag congnamh leam;
biaidh congnamh ardnaomh Éireann
ar shluagh bhonnghlan chaomh Ó gCuinn
mar aon Is congnamh Coluim.
Aigeoraidh tre bhar n-ainiocht
Colam i n-a choraighiocht
na sluaigh-se ar a dteagmhuinn teann
eadruinn Is uaisle Éireann.
Ní heagla nach géabhadh greim
— biaidh 'n-a eisiomláir
d'Éirinn — 
tre m'aoir a fholaidheacht sin
coraigheacht an naoimh neimhnigh.
Sul thí an dál-so mar deirim
daoibh, a Leath Chuinn, cuimhnighim;
bean far dtoirmisg-ne far dtoil;
dar dtroimleisge féin féachaidh.
Cuiridh fos dá bhfagham cead
do chor airde ar ar n-aiseag
orm a dtuaidh, a chaoimhLeath Chuinn;
ní daoirbhreath uaim a n-abruim.
An t-oireacht rer chead mo chrodh aca agus ibh-se d'aoradh
faghthar ón oireacht díol damh;
fíor nach doibheart a dhéanamh.
Mo chúis im cheann mo leisge
— anois tráth ar dtoirmeisg-ne — 
ní cneasda nach cuimhnidh sibh;
fuilngidh feasda nó fóiridh. Fóirid.